หงส์ ส่อดึง โยเวติช เสริมคมฤดูกาลหน้า
ลิเวอร์พูล เตรียมทุบกระปุกล่าตัว สเตฟาน โยเวติช หัวหอกของทีมเรือใบสีฟ้า เข้าสู่รังแอนฟิลด์ เสริมคมในฤดูกาลหน้า เพื่อแก้ปัญหาในแนวรุก หลังศูนย์หน้าจอมอาภัพชาวมอนเตเนโกรโดนถอดชื่อออกจากทีมชุดลุยฟุตบอลถ้วยยุโรป เมื่อเดือนมกราคมที่ผ่านมา ,สำนักข่าวต่างประเทศรายงานวันที่ 1 มี.ค. ว่า สโมสรลิเวอร์พูล เตรียมยื่นข้อเสนอหวังกระชากตัว สเตฟาน โยเวติช กองหน้าจอมอาภัพของทีมแมนเชสเตอร์ ซิตี้ เข้าสู่ถิ่นแอนฟิลด์ในฤดูกาลหน้า หลังหัวหอกทีมชาติมอนเตเนโกร ต้องการย้ายออกจากต้นสังกัดเนื่องจากน้อยใจที่ถูกถอดชื่อออกจากทีมชุดลุยศึกยูฟ่า แชมเปียนส์ลีก รอบน็อกเอาต์,เมื่อเดือนมกราคมที่ผ่านมา กองหน้าวัย 25 ปี ต้องพบกับเรื่องสุดช็อก เมื่อนายใหญ่ของทีมแมนเชสเตอร์ซิตี้ ถอดชื่อเขาออกจากรายชื่อนักเตะชุดลุยศึกฟุตบอลถ้วยยุโรป เพื่อหลีกทางให้กับ วิลเฟรด โบนี หัวหอกรายใหม่ที่เพิ่งย้ายเข้าสู่ทีมในช่วงเปิดตลาดรอบสอง ทำให้เจ้าตัวถึงกับโกรธจัด และต้องการย้ายออกจากถิ่นเอติฮัด สเตเดียมโดยเร็วที่สุด,แต่จากรายงานของสำนักข่าวเดอะ มิร์เรอร์ สื่อชื่อดังในอังกฤษ ได้ออกมาเผยว่าสโมสรลิเวอร์พูล เตรียมยื่นข้อเสนอเพื่อขอซื้อตัวสเตฟาน โยเวติช เข้าร่วมทีมในช่วงซัมเมอร์ที่จะถึงนี้ เพื่อแก้ปัญหาในเกมรุกโดยมีการคาดหมายกันว่าเบรนแดน ร็อดเจอร์ส กุนซือของทีมหงส์แดง ต้องการได้ตัวศูนย์หน้ารายนี้เข้ามาแทนที่ มาริโอ บาโลเตลลี ที่อาจจะโดนขายออกจากทีมหลังจบฤดูกาล,โดยลิเวอร์พูลเคยแสดงความสนใจอดีตดาวยิงหัวฟูรายนี้มาแล้วครั้งหนึ่ง เมื่อสมัยที่เจ้าตัวยังค้าแข้งอยู่กับฟิออเรนตินา ในอิตาลี แต่สุดท้ายโยเวติช เลือกที่จะย้ายซบทีมมหาเศรษฐีแห่งเมืองแมนเชสเตอร์ในที่สุด เมื่อปี 2013
ลิเวอร์พูล เตรียมทุบกระปุกล่าตัว สเตฟาน โยเวติช หัวหอกของทีมเรือใบสีฟ้าเสริมคมในฤดูกาลหน้า เพื่อแก้ปัญหาในแนวรุก หลังศูนย์หน้าจอมอาภัพชาวมอนเตเนโกรโดนถอดชื่อออกจากทีมชุดลุยฟุตบอลถ้วยยุโรป เมื่อเดือนมกราคมที่ผ่านมา
สเตฟาน โยเวติช,แมนเชสเตอร์ ซิตี้,เรือใบสีฟ้า,ย้ายทีม,หงส์แดง,ลิเวอร์พูล,พรีเมียร์ลีก,อังกฤษ,ข่าว,ข่าวกีฬา,ไทยรัฐออนไลน์